
ВЪВЕДЕНИЕ
Стратегията определя актуалните цели и приоритети в развитието на детската градина за петгодишен период. Тя се опира на миналия положителен опит, начертава бъдещи действия по посока на очаквания резултат, търси вътрешни ресурси и потенциални възможности. Определя условията и характера на дейностите, очертава вероятните трудности, установява принципите на ръководство. Стратегията определя актуалните цели за  развитието на детската градина, начините за реализирането ù, както и очакваните резултати. Тя се основава на принципите и насоките от:

 ЗПУО, Конвенцията за защита на децата, ЗЗД,  приоритети на МОН, Националната  стратегия за детето 2019-2030, национални програми, Национален план за развитие на децата със СОП, Европа 2020 и други нормативни актове, касаещи предучилищното и училищно образование и политиките в подкрепа на детето и на стратегията на Община Родопи за развитие на образованието, както и на спецификата на детската градина. 

Стратегията е система от политики и стратегически подходи за утвърждаване и укрепване на модерната визия на детското заведение. Тя е комплекс от педагогически идеи, управленски и административни действия, чието изпълнение гарантира утвърждаването на детската градина като модерна, достъпна и качествена обществена институция. Съхранява добрите традиции и достойнства, начертава бъдещите посоки на действия и резултати, търси потенциални възможности и вътрешни ресурси за развитие.
Стратегическото планиране ще позволи детското заведение да затвърди своята динамична структура и да знае от къде и как да започне да изпълнява мисията си. То ще играе ключова роля за постигане на баланс между краткосрочните и дългосрочните цели. Планирането ще повиши ефективността на управленските процеси в детското заведение. Настоящият стратегически план представлява дългосрочна програма за развитие на ДГ ”Пролет” за период от 5 г. и има за цел да определи визията, мисията, насоките и кадровата култура на детското заведение, които ще стимулират служителите да се концентрират върху или да следват обща посока на работа в съответствие със съвременните тенденции и конкретни условия. Това е добър начин за формално прогнозиране на бъдещите проблеми и възможности.

І. МИСИЯ НА ДЕТСКАТА ГРАДИНА
 МИСИЯТА на ДГ „Пролет“ е:

· да подкрепя и вярва в потенциалните възможности на всяко дете;. 
· да поставя основите в личностното развитие на бъдещите граждани на Европа, съхранили своята национална, културна и родова  идентичност.
· да създава, в партньорство с родителите,  модерна и благоприятна среда за развитие на всяко дете
· да създава благоприятна позитивна и разнообразна среда за неговото развитие; 

· да мотивира учителите да реализират в най-висока степен уменията си;

· да стимулира и убеждава родителите и обществеността, че детската градина е значима и необходима среда за пълноценното развитие на детето в предучилищна възраст;

· да положи основите у децата за учене през целия живот, чрез предоставяне на образователен продукт, отговарящ на европейските критерии и изисквания за качествено образование;

· осигуряване на равен достъп и подкрепа за развитие и приобщаване в системата на предучилищното образование на децата като предпоставка за равноправна и пълноценна личностна реализация;

Качественото образование дава възможност на децата да се развиват като отговорни, грижовни и активни членове на обществото. То запазва и развива таланта на всяко дете, така че да живее пълноценно, да придобива с радост нови знания и умения и да израства като самостоятелна, мислеща и социално отговорна личност.  
ІІ. ВИЗИЯ
Настоящата стратегия е ориентирана към следната ВИЗИЯ:

ДГ „ Пролет“ да бъде:

· Място, където детето се чувства щастливо, защитено, разбирано, подкрепяно и развиващо се.

· Предпочитана среда за 2–7-годишните деца, където се гарантира тяхното умствено, емоционално, социално, личностно и здравно-физическо развитие.

· Център за родители, търсещи и намиращи подкрепа, съгласие, сътрудничество, педагогическа информация.

· Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си.     

ІІІ. ЦЕЛ НА СТРАТЕГИЯТА 
Глобална цел:
Повишаване на  качеството и ефективността на образователно-възпитателния процес чрез ориентация към личностно-центрирания подход и стимулиране  на развитието, творческите заложби, интереси, потребности и потенциала на всяко дете. 
·  Утвърждаване на отличителен имидж на ДГ „Пролет“ – средище за гарантиране на пълноценна психолого-педагогическа подкрепа на съвременното дете
·  Изграждане на иновативна образователна среда за достъп и равен шанс за качествено предучилищно възпитание на всички деца. 

· Подкрепа на децата и техните семейства – педагогика на сътрудничеството.
IV. СТРАТЕГИЧЕСКИ ПОДЦЕЛИ:
Стратегическа цел 1. Повишаване качеството и ефективността на образователно-възпитателния процес чрез ориентация към личностно-центрирания подход и стимулиране на развитието, творческите заложби и потенциала на всяко дете. Полагане основите на гражданско и патриотично възпитание, здравно, екологично и интеркултурно образование.
Стратегическа цел 2. Усъвършенстване системата за квалификация и обучение на кадрите.

Стратегическа цел 3. Повишаване ефективността на управлението

Стратегическа цел 4. По-висока материална и технологична обезпеченост на образователния процес. 

Стратегическа цел 5. Взаимодействие между участниците в предучилищното образование – сътрудничество с родители.

Стратегическа цел 6. Развитие на системата за финансиране и дофинансиране на детското заведение и опазване на имуществото.
Оперативни цели:
1. Повишаване качеството на преподаването:

· Непрекъснат стремеж към развитие на професионално-личностните качества и на професионалните умения на учителите, съобразно изискванията на съвременния живот и повишаване на авторитета на учителя; 

· Промяна в общуването между учители, между учители и деца и между учители и родители – взаимодействие, взаимопомощ; 

· Привличане, приобщаване  и активно участие на родителите в живота на детската градина - чрез постоянен диалог, взаимно доверие и подкрепа.

· Създаване на институционална култура, изграждаща лидери;
2. Повишаване качеството на ученето

· Повишаване качеството на образование чрез усъвършенстване процеса на обучение, насърчаващ развиване и придобиване на ключовите компетентности на подрастващите; 
· Развитие на професионални компетентности в съответствие с националната и общинска политика за прилагане на иновативни подходи в образователния процес.
· Възпитаване на децата в самоконтрол и организация на времето;

· Осигуряване на позитивна образователна среда;

· Осигуряване на безопасност на децата;

3. Осигуряване на достатъчен брой извънурочни дейности и стимулиране на детската активност:

· Повишаване инициативността и разнообразяване формите на работа в дейността на детската градина;

4. Превръщане на ДГ „Пролет“ в център на общността:

· Повишаване качеството на работа с партньорите от общността;
· Развиване на сетивност към заобикалящата среда; 

5. Интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му;

6. Формиране на устойчиви нагласи и мотивация за учене през целия живот;

7. Формиране на толерантност и уважение към етническата, националната, културната, езиковата и религиозната идентичност на всеки гражданин; 
8. Формиране на толерантност и уважение към правата на децата и хората с увреждания;

Задачи:
Изграждане на организационна култура, ориентирана към утвърждаване на ценности и просперитет.

· Съхранение и развитие на знанието в институцията.

· Утвърждаване на система от педагогически дейности в най-добър интерес на детето и неговия успех.

· Модернизиране на управлението на детското заведение за адекватни отговори на  постоянно променящата се среда и в съответствие с актуалните обществени очаквания към предучилищното възпитание и подготовка .
· Привличане на родителите като партньори за изпълнение на образователни цели.

V. ВОДЕЩИ ПРИНЦИПИ  И ЦЕННОСТИ:
· Хуманност и демократичност.

· Позитивизъм и доверие.

· Добронамереност и подкрепа.

· Екипност.

· Ефективност и резултатност.

· Споделена отговорност.

Нашите ценности са: детето и детството.
1. Хуманизиране и демократизиране дейността на детската градина и поставяне на детето в центъра на педагогическите взаимодействия. 

2. Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство.

3. Създаване условия за квалификационна дейност на педагогическата колегия, основаваща се на поддържащото образование – образование през целия живот.

4. Подкрепа на децата и техните семейства – педагогика на сътрудничество.
VI. СТРАТЕГИЧЕСКИ ПРОФИЛ И АКТУАЛНИ ТЕНДЕНЦИИ.  АНАЛИЗ НА ТЕХНИТЕ СЪДЪРЖАТЕЛНИ ХАРАКТЕРИСТИКИ
1. Анализ на социума
Демографски условия и социални потребности
Детска градина „Пролет” се намира в  с. Първенец,община „ Родопи”.
Детска градина  „Пролет” отваря врати  като сезонна за работа с деца на 20.09.1968 г. с 2 градински групи .

На 29.12.1977г. е открита новата сграда- типова детската градина  в която функционират шест градински групи.

Понастоящем Детска градина “Пролет“ с. Първенец работи с  1 яслена  и 5 градински групи.
Детската градина  има изградена символика, знаме и химн.
Условията за възпитание и образование в детското заведение са  добри, жизнената среда на децата отговаря на изискванията за безопасност, естетика и комфорт, интериорът и подредбата на групите са съобразени с възрастовите и индивидуални потребности на децата. В подготвителните групи са създадени оптимални условия за доминираща учебна дейност, набавени са учебни помагала  и пособия за подлежащите на задължително училищно обучение. За психологическия и физически комфорт и удобство на децата, учителите и помощния персонал са обособени просторни и удобни занимални с достатъчно осветление, обзаведени със съвременни кътове за игра на децата, мултимедия, лаптопи, гардеробчета и санитарни възли. Кухненският блок  в сградата е изцяло реновиран през м. юни 2022година. Храната  се приготвя на място съгласно всички нормативни и санитарни изисквания. В ДГ ”Пролет”  има установен пропусквателен и санитарно-епидемиологичен режим, хигиенни условия, рационално и здравословно хранене на децата. Седмичното меню ежеседмично се поставя на таблата за информация на всички родители в съответните възрастови групи. В  двора  са разположени площадки за всички групи, оборудвани с различни уреди, където децата играят спокойно и с удоволствие. Площадките все още не отговарят на всички съвременни изисквания. Детската градина има сайт, който дава пълна информация на родителите и общността за дейността си. За сигурността на сградата и двора  са  инсталирани  СОТ и видео наблюдение.

Детското заведение се гордее със своя отлично подготвен и мотивиран педагогически екип, всеотдаен помощен персонал и прекрасни деца.
2. Анализ на профила на ДГ „Пролет”
СТРУКТУРА
Стратегическият план на детското заведение има за цел да усъвършенства управлението и качеството на дейността, като се направи структуриране на цялостната система на труда в него, представляващи от една страна ДЕЙНОСТИТЕ, които се реализират и от друга страна - ЕЛЕМЕНТИТЕ, осигуряващи условията за реализация на тези дейности.

В структурата на управление  са включени следните основни дейности:
1. Образователно-възпитателна

2. Квалификационна

3. Административно-управленска
4. Социално-битова и стопанска
5. Финансова
Четирите елемента – СЛУЖИТЕЛИ, СРЕДСТВА, ОРГАНИЗАЦИЯ И ТЕХНОЛОГИЯ се конкретизират по отношение на тези групи дейности и на свой ред се разделят на следните структури:
1. Професионална

2. Техническа

3. Организационна

4. Технологична

3. Анализ на състоянието на детската градина и външната среда 
 3.1  SWOT Анализ

В ДГ ”Пролет“  се приемат деца на възраст 2–7 години, по желание на родителите (съгласно ЗПУО), като групите се оформят по реда и  правилата за прием на Община Родопи. Не се допуска подбор по пол, етническа, религиозна и социална принадлежност или по друг диференциращ признак. Зачитат се Конвенцията за правата на детето, Законът за закрила на детето и Конституцията на Република България. 
· Създадени са условия за „равен старт“ на всички деца:
· Наличие на възможности за допълнителни дейности по интереси – допълнителни педагогически услуги.
· Популяризиране, изява и презентиране на творчеството на децата – изложби, концерти, базари.
· Приобщаване на децата към националните ценности и традиции.
· Гъвкав дневен режим, осигуряващ равностойност на трите основни дейности: игра – обучение – труд. 

· Наличие на допълнителни инициативи на детската градина.
· Включване на родителите в прекия образователно-възпитателен процес,  чрез  родителския актив и родителски инициативи.
· Налице е добра връзка с местните общински структури.
· Създадена е фейсбук страница на ДГ „Пролет“ за комуникация с родители и др. 
	Силни страни
	Слаби страни

	1. Децата са физически и психически здрави и правилно развити. 

2. Няма липса на деца. 

3. Осъществена е приемственост детска градина – училище. 

4. Осигурено е здравно обслужване и здравна профилактика.
	1. Недостатъчна ангажираност на родителите.

2. Нередовна посещаемост. 
3. Висока забаляваемост на децата.

	Затруднения: 
1. Списъчен състав над норматива, което предполага по-голяма посещаемост и вероятност за снижаване качеството на индивидуална работа.

2. Нарастване броя на децата с неадаптирано и социално неприемливо поведение, отхвърлящи традиционни нагласи. 

3. Затруднения при сформирането на групите и редовната посещаемост на децата.

	Възможности и перспективи:
1. Стимулиране познавателната активност на всяко дете и позитивното общуване между децата. 

2. Намаляване напрежението, тревожността и агресивните прояви.

3. Диагностициране на изоставането или избързването в развитието и създаване на адекватни методи за педагогическа работа.


3.2. Професионална структура

ДГ ”Пролет“ има утвърден щат от 28,5 броя персонал, който, съгласно ЗПУО, може да се променя за всяка учебна година. Средната възраст на педагогическия персонал е 40 г., не предстои пенсиониране на служители. Педагогическият, помощният и медицински персонал са с необходимата квалификация.

Директорът е с висше образование – магистър по предучилищна педагогика. Втора специалност-педагог в ДЯ
Педагогическият екип се състои от 10 учители  с висше образование и 1учител професионален бакалавър.
· Директор; 

· Старши учители ДГ – 2 

· Учители ДГ– 8
· Учител музика ДГ – 1

Непедагогически персонал – 12 
Образование и квалификация на педагогическата колегия:
·              С образователна-квалификационна степен „Магистър“ –  5
·  С образователна-квалификационна степен „Бакалавър“ –  5
·  С образователна-квалификационна степен „ Професионален Бакалавър“-1
· Степен на професионална квалификация на педагогическата колегия:
· I 
ПКС – 1
· II
ПКС – 1 
· III
ПКС – 3 
· IV
ПКС – 7 
Административно-управленската дейност се осъществява въз основа на годишно планиране. Системно се провеждат :Педагогически съвети и съвещания, на които се разглеждат въпроси, касаещи квалификацията на служителите, проблеми на възпитанието и обучението на децата, приемат се графици, сценарии за тържества и др.
ДГ ” Пролет“ има утвърдени: Годишен  план; План за контролната дейност на директора; План по национална стратегия „Насърчаване и повишаване на грамотността“, План по БД, План  по „Програма за превенция на ранното напускане“, План за предоставяне на ранни възможности и приобщаване на деца от уязвими групи; Правилник за вътрешния трудов ред; Правилник за дейността на детското заведение; Правилник за безопасни условия на възпитание, обучение и труд; Правилник за пропусквателния режим, Противопожарна наредба, План за защита от бедствия, План за гражданско, здравно, екологично и интеркултурно образование; инструкции за безопасна работа; длъжностни характеристики и др.
	Силни страни
	Затрудняващи моменти

	1. Наличие на квалифицирана педагогическа колегия. 

2. Утвърдена екипност на различни равнища.

3. Участие на представители на педагогическата колегия в подбора на учители. 

4. Осигурени здравна профилактика и мониторинг на работното място от лицензирана фирма

5. Умения за базова работа.

6. Умения за презентиране и популяризиране на собствен опит. 

7. Отразяване на постигнатите компетентности в съответствие с професионалния профил за заеманата длъжност от  педагогически специалист   в професионално   портфолио.

8. Определяне на пет критерия от областите на професионална компетентност в зависимост от вида на институцията и стратегията за развитието й и на скала за определяне на достигнатата степен на изпълнението им.
	1. Няма възможност  за, финансиране  на квалификацията на учителите
2. Недостатъчни умения на учителите при подготовка на проектни предложения за участие в Европейски проекти, институционални и общински програми; 
3.  Повишаване на интереса у учителите за обмяна на добри педагогически практики и предаване на опит на младите учители. 

	Възможности и перспективи:

1. Популяризиране и внедряване на собствен педагогически опит и знания в практиката на цялата градина. 

2. Придобитите умения и знания да станат достояние на всички чрез различни форми.

3. Механизми за поощряване и награждаване на педагогическите специалисти.

4. Атестиране на педагогическите специалисти.


3.3. Възпитателно – образователна дейност 
Педагогическият екип осъществява своята възпитателно - образователна работа по  Програмната система на издателство „Клет“ - Булвест 2000. Учителите са много добре подготвени, осигуряват им се условия за свободна творческа изява, за високо качество на педагогическата им дейност, както и професионална информация за промените и новостите в сферата на предучилищното възпитание. Ключово значение при подбора на екипа има не само тяхната професионална компетентност, но готовността и способността им да работят съвместно, широтата на възгледите и взаимното доверие, готовността за откритост и отвореност на образователния процес към обществеността. Оптимизирани са информационно-образователната среда, с цел въвеждане на изпреварващо обучение за възприемане на света и обществения опит. Използват се разнообразни стратегии за обучение, които стимулират интелектуалното развитие на децата и подготовката им за училище. Реализирани са съвместни координирани действия със семейството и социалните партньори за модернизиране на жизнената среда.

Педагозите от подготвителните групи прилагат творчески подходи в образователния процес за мотивиране на децата да овладяват интелектуално-волеви форми на поведение при подготовката им за училище. Подчинявайки цялостната си дейност на тезата обучението да изпреварва развитието, учителите прилагат професионалната си компетентност за творческо реализиране на образователните програми и максимално овладяване на държавните образователни стандарти за предучилищно възпитание и подготовка.

Основна форма на педагогическо взаимодействие са ситуациите .
Дневният режим е съобразен с изискванията в програмите, като само храненето и следобедният сън са с точно фиксирани часове.
Педагогическото взаимодействие с децата е ориентирано към постигане на ДОС за предучилищно образование и изпълнение на принципите и целите на ЗПУО.
	Силни страни
	Слаби страни

	1. Създадени са условия за „равен старт“ на всички деца. 

2. Наличие на възможности за допълнителни дейности по интереси. 

3. Популяризиране, изява и презентиране.
на творчеството на децата – изложби, концерти.

4. Приобщаване на децата към националните ценности и традиции. 
5. Натрупване на култура на поведение у децата за адекватна реакция при кризисни ситуации. 
6. Осъществяване на подкрепа на личностното развитие на деца със СОП и подходяща образователна среда. 
7. Утвърждаване на личностно ориентиран и позитивен подход на възпитание. 
	1. Неудовлетворени желания за прием на деца в детската градина, поради пълен капацитет на групите.
2. Децата, които постъпват направо в първа група или не посещават редовно детска градина, преживяват труден период на адаптация, заради различни фактори – здравословно състояние на детето, характер, предварителна подготовка за детската градина .

	Възможности и перспективи:
1. Приобщаване на децата към националните ценности и традиции. 

2. Утвърждаване на личностно ориентиран и позитивен подход на възпитание; популяризирани интерактивни методи за взаимодействия за детски градини.

3. Овладяване принципите и методите на позитивното възпитание чрез самоподготовка, вътрешна и външна квалификация. 

4. Повишаване на общата квалификация на персонала (организиране на курсове, тренинги, обучение или самообучение).




3.4. Организация на физическа среда и материално-дидактичната база:
Състоянието на материално-техническата база е  добро.  В съществуващото разпределение на сградния фонд на ДГ „Пролет” има много добра възможност за развитие на игрова, учебна и техническа дейност. Има  физкултурен салон, открита спортна площадка. Във всички групи учителите имат лаптопи с действащ интернет. Поставени са климатици в четири  занимални . Има обособени кабинети ЗАС, мед.сестра, изолационна, методичен кабинет.
Достатъчен библиотечен фонд – специализирана литература - педагогическа и психологическа, утвърдени учебни помагала от различни издателства, художествена детска литература.
	Силни страни
	Затрудняващи моменти

	1. Обособени помещения за всяка група.

2. Игрови площадки на двора за всяка група със съоръжения.

3. Сравнително достатъчно  технически средства, необходими за педагогическия процес.


	1. Четири от шесте занимални са стари , за които е нужен основен ремонт.

2. Няма достатъчно помещения за провеждане на допълнителни дейности. 

3. Липса на кабинет по БДП.

	Възможности и перспективи:

1. Търсене на възможности за включване на нови спонсори в различните дейности.

2. Включване в общинската програма за ремонти  и реконструкции.

3. Кандидатстване по национални и европейски програми и програми за благоустройство на сградата и двора на детското заведение.


3.5. Финансиране
Финансирането на детската градина е – от държавата и от общината. Заплатите на персонала, издръжката на медицинския кабинет и подготвителните  групи за училище (учебни помагала, храна, ремонт, отопление, материали, услуги) се осигуряват от фонд „Държавни дейности“. Издръжката на останалите възрастови групи се осигурява от общината.  Заплатите на учителите са обвързани с национални програми – диференцирано заплащане, кариерно развитие, външно оценяване и др. 

	Силни страни
	Затрудняващи моменти

	1. Целеви средства  за медицински кабинет.

2. Допълнителни средства за помагала на децата.

3. Наличие на вътрешни правила за труд и работна заплата, назначаване и освобождаване на кадри, ВП за повишаване квалификацията на кадрите. 

4. Функционираща и действаща комисия по отчет и контрол на даренията. 
	1. Недостатъчни средства за основни ремонти.

2. Липса на средства за заместници при отсъствие на титулярите. 

3. Недостатъчно активизиране на родителите за участие в благоустройството и обогатяването на материалната база. 

	Възможности и перспективи:

· Кандидатстване за включване в различни национални и европейски проекти и програми.
· Мотивиране на родителите към спомоществователство. 


3.6. Медицинско обслужване
Медицинското обслужване на детското заведение се осъществява от медицинска сестра, чийто работодател е Кметът на община „ Родопи”. Дейностите, които осъществяват, са следните:

· медицинско обслужване за оказване на първа медицинска помощ на децата и медицинско обслужване до пристигането на специализиран екип на спешна медицинска помощ;

· превенция на здравето на децата;

· организиране и провеждане на дейности за предотвратяване на възникването и за ограничаване разпространението на заразни и паразитни заболявания в детското заведение;

· участие в подготовката, провеждането и контрола на различните форми на отдих, туризъм и спорт за децата;

· организиране и провеждане на програми за здравно образование на децата, специални програми за правилно хранене и програми за превенция на отклоненията в хранителното поведение;

· съгласуване на седмичното меню   с директора;

Контролът върху дейностите се осъществява от РЗИ и от органите на БАБХ .

	Силни страни
	Слаби страни

	1. Компетентен екип от добре подготвени специалисти.

2. Добре оборудван медицински кабинет.

3. Следи се за здравословното състояние на децата и контрол по спазването на здравно-хигиенните норми и изисквания.

4. Учители и медицински специалист учат децата да спазват правилата за безопасност при работа с различни материали и предмети.

5. Пълноценно се използва дневният режим като профилактично средство за психическо и физическо здраве. 

6. Има  пропусквателен и санитарно-епидемиологичен режим, хигиенни условия и рационално хранене.

7. Акцентира се върху овладяване на знания и умения за здравословен начин на живот.

8. Изграждат се навици за безопасно движение и култура на поведение на улицата; действие при бедствия, аварии, катастрофи и пожари.

9. Насищане на режима с активна двигателна дейност.
	1. Недостатъчно взаимодействие с родителите.

2. Липса на актуална информация от органите на РЗИ.

3. Работа по здравни проекти.
4. Няма планирани квалификации за медицинските специалисти.

	Възможности и перспективи: Включване на медицинските специалисти в работа по здравни проекти в детската градина.


3.7.  Хранене
Храната се подготвя според изискванията на  Закона за храните, Закона за здравето, Наредба № 5/25.05.2006 г. за хигиена на храните, Наредба №9/ 21.03.2005 г. за условията и реда на създаване и поддържане на публичен регистър на обектите с обществено предназначение, съхраняване и използване на особено бързо развалящи се продукти, Наредба № 6/ 10.08.2011 г. на МЗ за здравословно хранене на децата на възраст от 2-3 и от3 до 7 години в детски заведения, Наредба №9/ 16.09.2011 г. на МЗХ за специфични изисквания към безопасността и качеството на храните, предлагани в детските заведения и училищата. В ДГ „Пролет“ храната се приготвя на място.Менюто се изработва от медицинската десра , ЗАС ,готвач и се утвърждава от: директор. То се предоставя на вниманието на родителите за цялата седмица. Подмяна се допуска само след съгласуване с  директора. Родители, учители, пом.персонал и медицинската сестра заедно работят за създаване на нужните навици и умения у децата. 
Децата се хранят четири  пъти дневно. Учителите, медицинската сестра и пом. възпитателите следят децата да се хранят пълноценно. Според възрастта се спазват и изискванията за самообслужване. Продуктовият набор отговаря на изискванията на РЗИ.

	Силни страни
	Затрудняващи моменти

	1. По време на хранене се ползват без спестяване необходимите съдове и прибори, като според възрастта на децата се включва постепенно вилица и  нож.

2. Отговорност за количеството, качеството носи  готвач,ЗАС . 
3. Контролът за качеството на храната се осъществява от директора и мед.специалист.

4. Действаща HAССP система /”Анализ за контрол на критичните точки”/.
	1. Ограничени финансови средства
2 .Няма  създадена система за храненето на деца с алергии.




3.8. Връзки с родителите и обществеността:
В комуникативния опит на детето от предучилищна възраст се включва умението му за установяване на взаимодействия и взаимоотношения с връстници и възрастни в детското заведение, в семейството и навън от тях. В това отношение възможностите за по-глобална социална среда се свързват с развитието на умения за емоционална и поведенска отзивчивост при общуване с непознати, за умения за преодоляване на различните по характер бариери на общуване. От всичко това следва, че ще се осигурява право на участие на семейството като равностоен партньор в реализирането на единен възпитателен процес чрез активни, синхронизирани взаимодействия между родители, образователни институции и други фактори от социално-педагогическата система. 
Родителят, като възпитател, е съюзник в модела на педагогическо взаимодействие с детето, той е субект, който въвежда, осигурява и стимулира развитието на детето при усвояване на семейната субструктура. Особено важно при привличането на родителите е да се отчита тяхната ситуация – различието в образованието, доходите, вписването им в социални мрежи и заеманите властови позиции, които могат да се отразят върху възможностите и желанието им да участват в конкретни взаимоотношения с детското заведение.

Взаимодействията между детската градина и семейството са едни от най-важните. Това обуславя необходимостта детската градина да си изгради една стратегия на поведение, адекватна на желанията, потребностите и интересите на родителите  За да бъде удовлетворено търсенето, е необходимо детското заведение, респективно директорът, много добре да познава потребностите на родителите, както и изискванията им към детското заведение и учителите
Активното и ефективно сътрудничество на детската градина и социалната среда води до повишаване на социализиращия ефект от нейната дейност в социалната общност като цяло; ще превърне детската градина в дом на радостта, където децата идват с удоволствие.
	Силни страни
	Затрудняващи моменти

	1. Родителските  активи в  детското заведение.

2. Активна помощ и сътрудничество на родителите при съвместни мероприятия – съвместно организиране на празници – традиции за ДГ „Пролет”, тематични работилници, развлечения, родителски срещи, ежедневни разговори, консултации, фейсбук групи и др.

3. Приемственост с училище Св. Св.Кирил и Методий” 

4. Оформен е  естетически и функционален интериор и екстериор с творческото участие на целия екип и помощта на родителите.

5. Установено е сътрудничество между педагогическия екип, семействата, обществеността и специализираните институции за изработване и прилагане на стратегия за опазване ценностите на детството, защита правата на децата, превенции срещу насилието.

6. Системна връзка с родителите с цел преодоляване на всяка тревожност у тях относно престоя на децата им в детското заведение, отчитане на очакванията им.

7. Организиране на “Отворени дни”, в които родителите имат възможност да наблюдават децата си в различни режимни моменти. Привличане на спонсори и дарители – от родители и общественост за обогатяване и модернизиране на материално-техническата база.
8. Изработен e сайт, лого, химн, знаме на детското заведение.
	1. Обогатяване формите на работа с родителите .
2. Диагностициране на интересите и потребностите на родителите преди определяне на стратегията и тактиката на детското заведение, на кадровата политика и образователна дейност.

3. Задълбочаване контактите с обществени организации и институции, отворени към проблемите на детското заведение. 

4. Проблеми с родителите – неразбиране целите на детското заведение, разминаване на критериите за развитие на децата, свръх-очаквания и други.

5. Създаване на традиции и система за външна изява на деца и учители.


VII. СТРАТЕГИЧЕСКИ ПЛАН
1. Идентификация на проблемите:

	Общи проблеми
	Специфични проблеми

	1. Липсва държавна стратегия за продължителна и повишаваща квалификация на педагогическите кадри.

2. Липсва национален инструментариум за диагностика.
3. Недостатъчна финансова осигуреност на цялостния процес в детската градина – закаляване, квалификация, съвременна образователна и здравословна среда и др.
	1. Увеличаващи се прояви на агресивни нагласи в предучилищна възраст.

2. Затруднена идентификация на нестандартните деца и липса на адекватна корекционна дейност.

3. Проблеми с родителите – неразбиране целите на детското заведение, разминаване на критериите за развитие на децата, свръхочаквания и др. 


2. Възможности за справяне:

По голяма автономност на детската градина в условията на държавна регулация.

ДЕЙНОСТИ ЗА ПОСТИГАНЕ НА ЦЕЛИТЕ:
1. Образователно-възпитателна дейност 

Стратегическа цел: 1. Повишаване качеството и ефективността на образователно-възпитателния процес чрез ориентация към личностно-центрирания подход и стимулиране на развитието, творческите заложби и потенциала на всяко дете .
· Интелектуално, емоционално, социално, морално и физическо развитие и подкрепа на всяко дете в съответствие с възрастта, потребностите, способностите и интересите му 

· Издигане качеството на обучение по всички образователни направления - повишаване нивото на познавателните умения, адаптирани към различни форми и начини за практическо прилагане на учебното съдържание и овладяване на компетентности; 
· Гражданско, здравно, екологично и интеркултурно образование.
· Създаване на иновативна образователна среда за стимулиране на познавателната активност при децата чрез STEAM обучението в детската градина.
· Акцентиране върху общата и специална подготовка на децата за училище три години преди постъпване в първи клас; 

· Издигане равнището на родно езиковата подготовка. Акцент върху грамотността (български език и математика);

· Оптимизиране на условия за усвояване на български книжовен език чрез обучение по образователното направление „Български език и литература” в процеса на комуникация ; 

· За децата, за които българският език не е майчин, да се създават допълнителни условия за усвояването му с цел подпомагане на образователната интеграция;

· Повишаване качеството на обучение и възпитание на децата в БД и за действие при защита от бедствия. 
· Ранно откриване и насърчаване развитието и реализацията на силните страни и заложбите на всяко дете; 
Детското заведение да осигурява обща и допълнителна подкрепа за личностно развитие на децата съвместно с държавните и местните органи и структури като: 
· самостоятелно разработва и прилага цялостни политики за подкрепа за личностно развитие на детето; 
· осигурява подходяща физическа, психологическа и социална среда за развиване на способностите и уменията им; 
· изгражда позитивен организационен климат; 
· създава условия за сътрудничество, ефективна комуникация и отношения на загриженост между всички участници в процеса на образование;

· Подкрепата за личностно развитие /обща и допълнителна / да се прилага в съответствие с индивидуалните образователни потребности на всяко дете.

· Видът и формите на обучение, както и конкретните дейности за допълнителната подкрепа за личностно развитие да се определят в План за подкрепа на детето и се предоставя въз основа на оценката на индивидуалните потребности, която се извършва от екип за подкрепа за личностно развитие в детската градина. 

· Екипът за подкрепа за личностно развитие в детската градина: идентифицира силните страни на детето, затрудненията, свързани с развитието, обучението и поведението му, както и причините за тяхното възникване; извършва оценка на образователните потребности на детето; изготвя и реализират план за подкрепа; извършва наблюдение и оценка за развитие на случая; изпълнява и други функции, предвидени в държавния образователен стандарт за приобщаващото образовани.

· Екипът за подкрепа за личностно развитие работят съвместно с родителите, органите за закрила правата на детето. Дейността му се подпомага методически от регионален екип за подкрепа за личностно развитие на децата.

· Придобиване на компетентности, необходими за успешна личностна реализация и активен граждански живот в съвременните общности - превръщане на детското заведение в център за личностно развитие на детето;

· Овладяване на компетентностите от децата като очаквани резултати от обучението и възпитанието по всяко образователно направление за всяка група; 

· Конкретизиране, разширяване или задълбочаване изцяло или в отделни части на учебното съдържание или практическо прилагане на усвоените компетентности; 

· Развиване на критично мислене на децата чрез използване на ефективни иновативни методи и средства чрез въвеждане на STEAM технологията.

· Прецизиране на подбора на учебни книжки и учебни помагала, които подпомагат цялостното обучение на детето по едно или няколко образователни направления за определена възрастова група за овладяване на компетентностите по държавния образователен стандарт за предучилищното образование; 

· Осигуряване по-широк спектър от допълнителни форми за свободното време на децата и създаване условия за тяхната публична изява, инициатива и творчество;

· Да продължим традициите по приемане и изпълнение на ежегодна програма за дейности, които спомагат за по-добрата организация на свободното време и са насочени към развитие на творческия потенциал на децата /традиционни календарни празници, развлечения и др./;

· Своевременно да информираме, организираме и поощряваме децата за участие в конкурси от регионален, национален и международен характер; 

· Да включваме детски формации и индивидуални участници в различни изяви. 
· Формиране на национално и гражданско самосъзнание и на толерантност и уважение към етническата, националната, културната, езиковата и религиозната идентичност на всеки гражданин.
· Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт; 

· Формиране на гражданско самосъзнание – интегриране на детето в предучилищното детство към традиционните български, а от друга страна и общочовешки ценности, при отчитане на неговата принадлежност към етническа, религиозна или специфична социокултурна общност; 

· Междукултурно взаимодействие и толерантно отношение към децата от другите етнически групи – интеркултурно образование; 

· Подпомагане на равния достъп и подкрепа за личностно развитие;
· Познаване на националните, европейските и глобалните културни ценности и традиции;
· Учението, подготовката и възпитанието на децата в единна културнообразователна среда, която създава гаранции за защита и развитие на отделните култури и традиции в рамките на образователна политика в ДГ и общо културно-езиково пространство;

· Познаване на националните, европейските и глобалните културни ценности и традиции; 

· Организиране на информационни дейности в детското заведение свързани с културните традиции на европейските страни; 

· Разработване на проекти за подпомагане на физическото възпитание и спорта; 

· Разширяване на създаването и използването на електронно учебно съдържание; 

· Реализиране на условия за достъп и участие в международни образователни програми и подобряване на условията за мобилност; 

· Осигуряване на достъп до добри международни образователни ресурси,специализирани учебни помагала и услуги в работата с деца със СОП.
· Екологично и здравно  образование 
· Формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони.

· Защита, подобряване, управление и разумно използване на природните ресурси.

· Опазване на природната среда и на екологичното равновесие.
· Достигане до рамковите изисквания за здравно образование като знания, умения и отношения.
· Познавателна и социална интеграция на децата със СОП
· Познавателна и социална интеграция на децата със СОП. В група може да се обучават до 3 деца със специални образователни потребности;

· Осъществяване на успешна корекционна работа с деца с езиково-говорни нарушения; 

· В детското заведение при наличие на деца със специални образователни потребности, обучението се подпомага от ресурсен учител, логопед и психолог по потребността на  детето при условията на държавния образователен стандарт за приобщаващото образование.

2. Квалификационна дейност 
Стратегическа цел 2.  Усъвършенстване системата за квалификация и перманентно обучение на кадрите
· Повишаване квалификацията на кадрите:

· Повишаване качеството на работа на педагогическите специалисти с оглед изпълняваните функции, свързани с обучението, възпитанието, социализацията и подкрепата за личностно развитие на децата в детската градина; 

· Съблюдаване на правата и задълженията по Закона за предучилищно и училищно образование; 

· Усъвършенстване и обогатяване на компетентностите им за ефективно изпълнение на изискванията на изпълняваната работа и за кариерно развитие; Осигурява на необходимите условия за повишаване на квалификацията на педагогическите специалисти в специализирани обслужващи звена от висши училища и научни организации по информационен регистър на МОН за одобрените програми за обучение; 

· Измерване на повишената квалификация чрез система от квалификационни кредити, разработени в държавния образователен стандарт за статута и професионалното развитие на педагогическите специалисти и удостоверено с документ; 

· Повишават квалификацията чрез външните квалификационни форми да е не помалко от 48 академични часа за всеки период на атестиране и за вътрешните квалификационни форми не по-малко от 16 академични часа. За вътрешноинституционалната квалификация не се присъждат квалификационни кредити; 

·  Въз основа на достигнатото равнище на квалификация педагогическите специалисти ще могат да придобиват по-висока ПКС; 

· Развиване на стратегия за учене през целия живот, чрез включване в реализиране на дейности по оперативни програми.
· Кариерно развитие и кадрова политика 

· Доразвиване и усъвършенстване на системата за кариерно развитие – 

· Кариерно развитие на педагогическите специалисти ще е резултат от усъвършенстване на компетентности при последователно заемане на учителски длъжности  или при придобиване на степени с цел повишаване качеството и ефективността на образованието; 

· Педагогическите специалисти в ДГ са учителите. Учителските длъжности са: учител, старши учител, главен учител, учител по музика; 

· Необходимите компетентности като съвкупност от знания, умения и отношения по нива на кариерното развитие за всеки вид педагогически специалист ще се определят в професионален профил - основа за определяне на приоритети за професионално усъвършенстване, както и за подпомагане на самооценката и атестирането на педагогическите специалисти; 

· Атестирането ще е процес на оценяване на съответствието на дейността на педагогическите специалисти с професионалния им профил, както и със стратегията за развитие на детската градина и ще се извършва от атестационна комисия, определена от директора на всеки четири години; 

· Разработване на система от обективни критерии и показатели за атестация на учителите; 

· Широко обсъждане на резултатите с учителите, социалните партньори и родителите; 

· Засилване на конкуренцията между учителите и мотивацията за работа; 

· Обвързването на системата за кариерно развитие със системата на заплащане;

· Усъвършенстване на системата за диференцирано заплащане на труда - въвеждане на индивидуална работна заплата на всеки учител; 

· Проява на по-голяма гъвкавост за по-високо заплащане при ефективно управление на средствата; 
· Доразвиване и усвършенстване на системата за награждаване - Морални и материални награди за високи постижения в предучилищното образование - с отличия и награди за образцово изпълнение на задълженията си със заповед на директора. Публичност и тържественост. 

· Оптимизиране на информационно-образователната среда с цел въвеждане на изпреварващо обучение за възприемане на света и обществения опит. 
· Активно и отговорно участие в квалификационни форми.

· Участие в квалификационни форми с цел придобиване на квалификационни кредити. 

· Създаване на условия за качествена вътрешноинституционална квалификация.

· Обмяна на опит – паралелно, допълващо, циклично – по проблемни области.

3. Административно-управленска дейност 

Стратегическа цел: 3.  Повишаване ефективността на управлението
Привличане на общностите в процеса на вземане на управленски решения - персонал, деца, родители, Обществен съвет, общественост; 

Дейности: 
· С цел създаване на условия за активни и демократично функциониращи общности към детска градина е създаден Обществен съвет - орган за развитие на детската градина и за граждански контрол на управлението и. Дейността и функциите му са регламентирани в Закона за предучилищно и училищно образование и Правилник издаден от МОН;

· В ДГ ще протича непрекъснат динамичен процес на организационно развитие, основан на анализиране, планиране, изпълнение на планираните дейности, оценяване и внасяне на подобрения под формата на управление на качеството; 

· Осъществяване процеса на подготовка, обучение и възпитание на децата във взаимодействие и сътрудничество с родителите им; 

· Полагане усилия за изграждане на положително отношение към образованието и у родителите. Мотивираните родители помагат да се преодолеят трудности и препятствия, за да се гарантира успешно обучение на децата преди постъпване в подготвителната група, а след това и в началното училище;

· Развиване на конструктивна комуникация във взаимоотношенията със семейството в съответствие нормативните документи в системата на образованието и вътрешната нормативна база; 

· Прилагане на модели на поведение, основани на идеите и принципите на гражданското образование; 
4. Социално-битова и финансова дейност 
Стратегическа цел 4. По-висока материална и технологична обезпеченост на образователния процес 
·  Подобряване на външната и вътрешна среда на детската градина
·  Модернизиране на обучението
Поддържане постигнатото високо ниво на технологично развитие. Стремежът е – изпреварващо предоставяне на учителите на най-модерна и достъпна техника за осъществяване на интерактивно обучение;
4.1. Обогатяване и поддържане на материално-техническата база: 

· Вътрешно ситуиране на помещенията и осъвременяване на интериорния дизайн;
· Външно естетично оформление на двора на детското заведение - основно преустройство на дворното пространство;

обогатяване на игровата и дидактичната база.

4.2. Контрол за правилно разпределение на финансовите средства.

4.3. Осигуряване на здравословни и безопасни условия на възпитание, обучение и труд

· Осигуряване на медицински и здравен мониторинг на персонала. 

· Обезпечаване с безплатно работно и представително облекло.

5.  Взаимодействие между участниците в предучилищното образование. 
Стратегическа цел 5 Сътрудничество с родителите
5.1. Позитивна комуникация основаваща се на изискванията на Етичния кодекс на ДГ „Пролет“, на толерантност, разбиране и добронамереност. 

5.2. Участие на семейството в педагогическия процес чрез организиране на образователни и социални дейности; 

5.3. Включване на родителите в съвместни инициативи с партньорски институции;
· Пълноправно и пълноценно партньорство на родителите с ДГ и центъра за подкрепа на личностното развитие за осъществяване на процеса на образование на децата;
· Акцентиране върху правата и задълженията на родителите / по Закона за предучилищното и училищно образование /; 

· Диалогът между родителите и детската градина ще се осъществява чрез индивидуални консултации, родителски срещи, както и всеки път, когато конкретна ситуация или поведение на детето го прави необходимо; 

· Средство за връзка със семейството на детето може да бъде и електронната поща на един от родителите, както и електронен дневник на групата, страница във Фейсбук; 

· Организиране на повече съвместни мероприятия, празници и развлечения с цел приобщаване на родителите към живота в детската градина.
6. Финансово осигуряване изпълнението на стратегията

Стратегическа цел 6. Развитие на системата за финансиране и дофинансиране на детското заведение и опазване на имуществото. 
6.1. Финансиране от държавния и общинския бюджет.

6.2. Разработване  и участие в проекти с външно финансиране. 

6.3. Привличане на спонсори. 

6.4. Реализиране на благотворителни кампании.

6.5. Собствен труд на служители  и родители на детската градина. 

6.6 Задълбочаване на контактите с Обществен съвет и  обществени институции, за привличане на допълнителни източници за подпомагане на дейността и подобряване на материално-техническата база , и чрез използване на наличната МТБ.
6.7. Подобряване на механизмите за контрол, отчетност и отговорност при управлението на финансовите ресурси на ниво ДГ; 

6.8. Насърчаване осигуряването на допълнителен финансов ресурс в ДГ чрез съвместни дейности с родителските активи; 

          6.9.ДГ оперативно ще управлява ресурсите си въз основа на тази 5-годишна стратегия за развитие (с права, делегирани му от общината в областта на бюджета, човешките ресурси и разпореждането с МТБ), и ще извършва вътрешна оценка на приноса на всеки член от колектива.
   VIII. ПРОГРАМНА СИСТЕМА НА ДЕТСКА ГРАДИНА „ПРОЛЕТ“
1. Концептуални идеи за предучилищното образование на децата:
· Философията на една програма, програмна система се определя от: 
· целта на развитието на детето спрямо неговия индивидуален статус. 
· педагогическият подход определящ избора на основни и допълнителни форми на педагогическо взаимодействие в цялостния режим в условията на детската градина. 
· педагогическият подход, определящ избора и структурирането на познавателното съдържание по образователни направления и ядра. 
· психологическият подход, определящ разработването и прилагането на конкретна педагогическа /дидактическа или частно-дидактическа/ технология в основните и допълнителни форми на педагогическо взаимодействие по избраните от учителя, програмна система и учебни помагала. 
Различните програмни системи прилагани от учителите в условията на детската градина и одобрени от МОН, притежават различна технология на формите на педагогическо взаимодействие с детето. Поради тази причина, след обстоен анализ, от страна на учителите в ДГ” Пролет”  и съобразявайки се със съществуващите, три ключови процеса в педагогиката: възпитание, обучение и социализация, педагогическия екип избра да работи по Програмна система „ „Моите приказни пътечки“ на издателство Klett, Булвест 2000 одобрени от МОН и разработени съгласно изискванията на на Наредба 5/03.06.2016г. по предучилищно образование;. Имат се в  предвид и съществуването на различни педагогически модели и технологии, съобразно спецификата на конкретната образователна среда и видовете маркери на външната и вътрешната педагогическа визия. Съобразяват и с програма за подготовка на детето за училище на МОН в условията на подготвителна група; Държавни образователни стандарти за предучилищна степен и подготовка; концепцията за предучилищното и училищното образование.
Предучилищното образование, като част от организираната социално-педагогическа система, е необходимо да отговори на новите изисквания, пред които е поставено обществото ни. 
В ДГ „ Пролет“ е организирана образователна дейност в съответствие с изискванията на Закона за предучилищното и училищно образование , /Обн., ДВ, бр. 79 от 13.10.2015 г., в сила от 1.08.2016 г. /и Наредба № 5 от 3 юни 2016 г. за предучилищното образование. 
Като съобразим съвременните функции на детската градина произтичащи от Конвенцията на ООН за правата на детето, можем да систематизираме по-важните елементи, които определят насоките за образователна дейност в детската градина, осъществяваща се в съответствие с: 
· Конвенция на ООН за правата на детето; 
· Закон за предучилищното и училищно образование; 
· Наредба № 5 от 3 юни 2016 г. за предучилищното образование;

· Наредба № 3 от 05.02.2007 г. за здравните изисквания към детските заведения;

· Държавен образователен стандарт за предучилищно образование. 
В ДГ „Пролет“се  осъществява устойчив модел за качествено образование, чрез непринудено съчетаване ценностите на детството с гъвкавостта на модерните образователни технологии.В единодействие със семейството там се полагат основите на цялостното развитие на детската личност, като се изгражда от ранна възраст готовност за желана промяна, умения за проява на собствен избор, на критично мислене и се осигурява приемственост в подготовката за училище, гарантираща развитие на индивидуално-творческите способности и равен старт на всички деца. Програмната система утвърждава необходимостта от предучилищно образование, основано върху съвкупността от човешкия опит в образованието и възпитанието на детето; постиженията на съвременната наука и националния опит; тенденцията за международно коопериране на образователните стратегии. Предназначението на програмната система е да дава информация на родителите, учителите и всички заинтересовани страни за подходите и формите на педагогическо взаимодействие; разпределение на формите на педагогическо взаимодействие; тематично разпределение за всяка възрастова група; механизъм на взаимодействие между участниците в предучилищното образование които се използват. Тя създава най-обща представа за специфичния образ на детското заведение, за психолого-педагогическата атмосфера в него и за възможностите, които предоставя за личното развитие на всяко дете.

2. Подходи на педагогическо взаимодействие в детска градина: 
Подходи на педагогическо взаимодействие. Съдържанието на педагогическото взаимодействие се свежда до овладяването на система от общокултурни представи, умения и отношения чрез усвояване на всеобщото съдържание на основните форми на човешкия опит чрез общуването. Организационно то се задава не чрез готови образци на подражание и просто възпроизвеждане, а всеки път контактите се постигат съвместно с възрастния в жизнени и спонтанни, и педагогически целенасочени ситуации. Педагогическото взаимодействие учител - дете е основа на редица сложни и многопосочни връзки. Идеите за развитието на детето в процеса на възпитателното – образователното взаимодействие и функционалното осъществяване на професионалния труд на детския учител извеждат към една основна цел: 
“Развитие на детето, талантите, умствените и физическите му способности, чрез насочване на индивидуалната динамика и търсене на единство и хармония във физическото,умственото,духовното, нравственото и социалното развитие.” Усилията на педагозите са насочени към собствен избор на подходи, ориентирани към развитието на детето, осигуряващи поставянето му в център на образователно-възпитателния процес, водещ до утвърждаване на детската значимост и достойнство. Формирането на подрастващите е един процес, който неотменно поставя проблема за приемствеността. Всяко звено на образователната система има свои задачи и свои акценти при възпитанието и обучението на децата. Решаването на проблема за приемствеността изисква системен подход, който разглежда цялостното формиране на човешката личност като единен, перманентен процес по отношение на всички сфери на личността. Позицията на педагога и детето /групата/ и начините на съчетание на тяхната активност може да се променя. Педагогическото взаимодействие може да възникне психологически освен в преднамерени, така и в непреднамерени условия /игрови, практически, неформални/ чрез проучване на детските интереси, взаимоотношения, поведение, предпочитания, търсения, представи и т.н. На тази основа се определят и конкретни стратегии на различните ситуации. Така образователното съдържание не попада в каноните на предметното обучение, а става елемент на жизнения опит на детето и изпълнява интегративни функции в практически ориентираната му дейност. Качественото и съдържателно педагогическото взаимодействие изисква и използването от директора на интерактивни технологии за педагогическо взаимодействие с учителя, ориентирани към стимулиране на неговата установка /нагласа/ за учене през целия живот на базата на неговата реална самооценка в професионален и личностен план /интелектуална и мотивационна рефлексия/. От особено значение при реализирането на педагогическото взаимодействие в условията на ситуацията е определянето на творчеството като свързващ елемент в системата на дейностите и личностните взаимоотношения. Такъв подход осигурява гъвкавост на преходите в отделните степени на педагогическото взаимодействие и ускорява развитието на творческата дейност.
3. Форми на педагогическо взаимодействие:
Форми на педагогическо взаимодействие: Единният, перманентен възпитателен процес във възрастов и образователен план предполага приемственост в съдържанието, методите, формите, дейностите, координиране на факторите – “ детска градина – семейство – общественост“.  Основна форма на педагогическо взаимодействие е ситуациите, която протича предимно под формата на игра и може да се смята и за основа обучителна форма. Задачата на всяка педагогическа ситуация е да пренасочва дйността на детето, така че то да е истински партньор в нея, който се учи от възрастния, а не когато учителят го учи. Педагогическото взаимодействие, което се осъществява по време на различните видове педагогически ситуации, е процес на взаимен обмен на материални и духовни ценности между равноправни субекти в условията на техните личности и делови срещи. То има институционолна (детска градина) и неинституционална (семейството и обкръжаващата социална среда) характеристика. Допълнителната форма, като форма на педагогическо взаимодействие, може да има, както обучителен, така и възпитателен и социализиращ характер. Целта на този възпитателен процес е насочена към детската индивидуалност (специфична, различна детска личност) за постигането на нейната културна идентичност в резулнат на противоречивите тенденции в развитието ѝ през първите седем години. Тази закономерност лежи в основа на международното възпитание в предучилищното детство. Тя предполага разгръщането на съдържащите го тенденции, осигурени като съответни възпитателни цели, образователно съдържание и педагогически организациони форми и средства.. На основание целите на Стратегията за развитие на детската градина, знанията в предучилищна възраст се овладяват стъпаловидно. За различните възрастови групи най-типични са игрово-познавателните ситуации и особено преднамерените обучаващи. Това ще се отрази върху разгърнатото планиране на обучаващите ситуации с акцент на образователното съдържание. Планирането на възпитателно-образователната работа е избор на учителите, съобразно техните виждания за ефективен възпитателно-образователен процес, тъй като детските заведения имат за цел културното възпроизводство, изграждащи своята дейност на основата на възможностите, интересите и желанията на децата, акцентиране върху същностните особености на българската култура и българските народни традиции. Възможни са комбинации от различни видове преднамерени ситуации, както и съчетания между тях. Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето. При провеждането на педагогическото взаимодействие учителите използват игровата дейност. Детската градина осигуряват игрова дейност за децата във всички видове организация на предучилищното образование през учебното и неучебното време. Педагогическото взаимодействие в детската градина се организира в основна форма и в допълнителни форми, които се прилагат в съответствие с прилаганите по групи програмни системи при зачитане на потребностите и интересите на децата. 
ОСНОВНАТА ФОРМА на педагогическо взаимодействие е педагогическата ситуация, която протича предимно под формата на игра. Педагогическите ситуации се организират само в учебното време и осигуряват постигане развитие на компетентностите на децата. Конкретното разпределяне на педагогическите ситуации по образователни направления се осъществява в седмично разпределение. 
ДОПЪЛНИТЕЛНИТЕ ФОРМИ на педагогическо взаимодействие се рганизират от учителя на групата извън времето за провеждане на педагогическите ситуации. В допълнителните форми се разширяват и усъвършенстват отделни компетентности, които допринасят за личностното развитие и за разнообразяването на живота на детето. Това са всички видове игри, празници, разходки, екскурзии. Те се организират от учителя на групата, извън времето за провеждане на педагогически ситуации, както в учебно време, така и в неучебно. Планират се ежеседмично и се залагат в седмичното планиране. Провеждат се в съответствие с програмната система, прилагана в детската градина, в съответствие с цялостната организация на деня и според интересите и потребностите на децата, а също и според дефицитите им по отношение на усвоеното програмно съдържание. Допълнителните форми на педагогическо взаимодействие са подчинени на целта за осигуряване на щастливо детство на всяко дете, както и за изграждане на мотивация и увереност в собствените възможности. 
Форма на организация: целодневно обучение:

Организация на учебния ден: основна и допълнителна форма на педагогическо взаимодействие, време за почивка и самостоятелни дейности по избор на детето.
Организация на учебния ден:
· Организация на учебния ден през учебно време на учебната година  – 15.09.23 г. - 31.05.24 г.
	Времево разписание
	Дейности

	7:00 – 8:30
	Сутрешен прием на децата
Дейности по избор на децата
Дейности, организирани от учителя

Сутрешно раздвижване

	8.30-9-00
	Сутрешна закуска

	9.00-10.00
	Педагогическа ситуация – осн. форма на педаг. взаимодействие
Педагогическа ситуация – осн. форма на педаг. взаимодействие

	10.00-10.30
10.30-12.00 
	Подкрепителна закуска
Допълнителни форми на педагогическо взаимодействие
Време за игри
Дейности по избор на децата
Дейности, организирани от учителя

	12.00-13.00
	  Обяд / Подготовка за сън

	13.00-15.00
	Следобеден сън

	15.00-15.30
	Раздвижване / Тоалет / Подкрепителна закуска

	15.30-16.00
	Допълнителни форми на педаг. взаимодействие

	16.00-18.30
	Време за игри; Дейности по избор на децата; Дейности, организирани от учителя
Изпращане на децата

	
	

	
	

	
	

	
	

	
	


Седмично разпределение на педагогическите ситуации по образователни направления по възрастови групи

Тематично разпределение 
Педагогическото взаимодействие обуславя основните принципи за подбор на образователното съдържание: 
· научност, адаптивност – система от достъпни, но научни знания и съответни умения, които се овладяват в условията на целесъобразни ситуации на взаимодействие; 
· индивидуализиране на образователните цели – единство на образователна стратегия и индивидуален темп на детското развитие;

· интегративно - ситуационен – определяне на образователните цели съобразно реалните условия /ситуацията/, потребностите, възможностите и посоката на взаимодействие. Образователното съдържание е интегрирано. То е структурирано във взаимно свързани образователни ядра и направления и се конкретизира чрез възрастови и индивидуални цели на развитие. Програмната система предполага изборност и свобода при подреждане на образователното съдържание в практиката съобразно конкретните условия в детската градина, вариативност и педагогическо творчество. Тя ползва утвърдените от МОН учебни помагала и стандартизирани диагностични тестове и процедури. 
4. Механизъм на взаимодействие между участниците в предучилищното образование. 

Ефективно овладяване на съвременни модели и механизми на взаимодействие с децата в предучилищна възраст се осъществява с постигане на баланс между качеството на образованието и професионалната автономия на учителите. Като цяло под образователна технология се разбира последователност от предварително планирани дейности, прилагани с подбрани методи за постигане на конкретна образователна цел. Прилагането на тези дейности и тяхната последователност се ръководят от детският учител. Това са: 

· стимулиране на новаторството в педагогическата практика;

· овладяване и усъвършенстване на диалогичния и интерактивния подходи в образователния процес: детето и учителят като субекти на взаимодействието;

· комплексно развитие на личната комуникативна компетентност и груповата  съгласуваност; 

· критичен подход към анализа на мястото и функциите на новите информационни и комуникационни технологии в образованието;

· творческото саморазвитие на учителя като база за творческото развитие на децата в предучилищна възраст. Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето. При провеждането на педагогическото взаимодействие учителите използват игровата дейност за постигането на компетентностите според ДОС за предучилищна възраст. Детската градина осигуряват игрова дейност във всички видове организация на предучилищното образование през учебното и неучебното време. Педагогическото взаимодействие в предучилищното образование се организира в основна форма и в допълнителни форми. 
Основната форма на педагогическо взаимодействие е педагогическата ситуация, която протича предимно под формата на игра. В допълнителните форми на педагогическо взаимодействие се разширяват и усъвършенстват отделни компетентности от посочените в ДОС , които допринасят за личностното развитие и за разнообразяване на живота на детето. 
Функциите и структурата на педагогическото общуване включват: 
· комуникативна компетентност. 
· социоемоционално съдържание на комуникацията. 
· личностни качества на учителя - новатор.
· интерактивноста в учебния процес. 
· образователни технологии.
· компютърно опосредстваната комуникация в обучението. 
Педагогически технологии за ефективно взаимодействие с децата ,които се използват в педагогическото взаимодействие: 
· индивидуален подход; 
· мотивиране за постижения, оценяване; 
· преодоляване на възпитателно-образователни трудности.
 Личностни качества на учителя - творец: 
· социални умения и компетенции; 
· организационни умения и компетенции; 
· компютърни умения и компетенции; 
· творчески умения и компетенции /тестиране, ролеви игри/. 
Специфични умения на учителя-новатор: 
· мотивиране на децата; 
· справяне с проблемни поведения в занималнята;
· диагностика на резултатите от възпитателно-образователния процес; 
· интеркултурно образование; 
· учителят като партньор и ментор; 
· екипност - “родител - учител”. 
Практически умения за реализиране на ефективно взаимодействие с деца в предучилищна възраст, на базата на позитивна комуникация и стимулиране на творчеството: 
· знания за спецификата на човешките взаимоотношения при извършването на съвместна дейност;
· личностни качества и професионалните си умения, в съответствие със съвременните образователни изисквания;
· целенасочена и творческа работа в екип, основан на сътрудничество, за което са допринесли; 
· отстояване на права в процеса на изграждане на позитивна комуникативна среда, за преодоляване на бариерите в общуването с децата; 
· въвеждане на новите информационни и комуникационни технологии в процесите на обучение и учене. 
Предучилищното образование като процес на възпитание,социализация и обучение на децата се осъществява при взаимодействие и сътрудничество с родителите. Те са участници и партньори в предучилищното образование заедно с децата, учителите, управителя на детското заведение и другите педагогически специалисти.   Семейството създава първата среда, в която детето се научава да подрежда и отличава моментите от всекидневния си опит и се ориентира в човешките взаимоотношения. Затова е необходима сигурна и здрава връзка между семейството и детската градина, която може да съществува единствено чрез непрекъснати взаимодействия между учители и родители. Ползата от това взаимодействие е многостранна. 
През следващите години ще променим съдържанието на работата с родителите съобразно новите образователни концепции за възпитание на детето в следните направления: 
· Периодично проучване мнението на родителите за нови форми на съвместна работа, чрез използване на различни методи – анкети, беседи, тестове и индивидуални разговори; 
· Организиране на съвместни екскурзии за приобщаване на родителите към детската градина; 
· Включване на родителите в различни дейности. 
Сътрудничеството и взаимодействието между родителите и детската градина се осъществяват при условия и по ред, определени с Правилника за дейността на детската градина чрез: 
· индивидуални срещи в удобно за двете страни време; 
· родителски срещи; 
· присъствие и участие на родителите в процеса на предучилищното образование; 
· други форми за комуникация. 
Формите на сътрудничество се определят съвместно от директора, учителите, другите педагогически специалисти и родителите. Сътрудничеството и взаимодействието между учителите, директорите и другите педагогически специалисти и родителите създават условия за постигане на целите на предучилищното образование от Закона за предучилищното и училищното образование, както и за формиране на положително отношение към детската градина и училището и мотивация за учене. Това са: 

· интелектуално, емоционално, социално, духовно - нравствено и физическо развитие и подкрепа на всяко дете в съответствие с възрастта, потребностите, способностите и интересите му; 

· съхраняване и утвърждаване на българската национална идентичност;

· придобиване на компетентности, необходими за успешна личностна реализация и активен граждански живот в съвременните общности; 

· придобиване на компетентности за прилагане на принципите за устойчиво развитие; 

· ранно откриване на заложбите и способностите на всяко дете и насърчаване на развитието и реализацията му;

· формиране на устойчиви нагласи и мотивация за учене през целия живот; 

· придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие; 

· формиране на толерантност и уважение към етническата, националната, културната, езиковата и религиозната идентичност на всеки гражданин;

· формиране на толерантност и уважение към правата на децата и хората с увреждания; 

· познаване на националните, европейските и световните културни ценности и традиции; 

· придобиване на компетентности за разбиране на глобални процеси, тенденции и техните взаимовръзки; 

· придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз. 
5. Проследяване на резултатите от предучилищното образование 
Проследяването на постиженията на детето се осъществява от учителите на съответната група в началото и в края на учебното време по образователните направления. Проследяването на постиженията на децата за всяка възрастова група се определя от учителите с цел установяване равнището на цялостно развитие на детето и придобитите от него компетентности в хода на предучилищното образование - знания, умения и отношения, необходими за успешното му преминаване към училищното образование, в съответствие с методите и формите. Резултатите от проследяването на постиженията на детето се вписват в дневника на групата, както и в индивидуалното детско. Учителите информират родителите за индивидуалните постижения на детето. 

В 14-дневен срок преди края на учебното време учителите на подготвителните групи - 6 годишни установява готовността на детето за училище, като отчитат неговото физическото, познавателното, езиковото, социалното и емоционалното му развитие. В края на предучилищното образование детската градина издава за децата от ПГ 6-годишни удостоверение за завършване на задължителното предучилищно образование. Удостоверението се издава в срок до 31 май на съответната учебна година и в него се описва готовността на детето за постъпване в първи клас и в съответствие с очакваните резултати по цялостното развитие на детската личност и равнището на придобитите компетенции по образователни направления. В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие. Когато здравословното състояние на детето не позволява постъпване в първи клас и в удостоверението са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование.
6. Очаквани резултати:
· Модерно управление.

· Добра организационна култура.

· Споделени ценности.

· Ефективна и резултатна квалификационна дейност.

· Работещи партньорства и взаимодействия на детската градина.

· Гарантиране на равен шанс на всяко дете при постъпване в училище.
IХ. ОБЩИ ПОЛОЖЕНИЯ:
· Стратегията е основен документ, който указва посоката на развитие на детската градина.

· Стратегията се приема с решение на Педагогическия съвет.

· Изпълнението на стратегията се конкретизира в план за действие и финансиране и в годишните планове за дейността на детската градина, като по този начин всяко отделна учебна година се разглежда като етап за постигането на крайните стратегически цели.

· Стратегията се актуализира при възникнала необходимост.

· Познаването и работата на изпълнението на стратегията е задължение на работещите в детската градина и гаранция за развитие и утвърждаване на институцията.

